Faglig begrunnelse: 

”Oppgaven tar for seg den geografiske utbredelsen av  ”ekstra” indirekte objekt (f.eks. i setningen ”Vil du hente meg en kopp kaffe?”) i norske dialekter og er basert på tre ulike spørreundersøkelser med til sammen nesten 600 informanter fra hele landet. Den viser at bruken av setninger med ”ekstra” indirekte objekt følger et regelmessig mønster. De er klart mest akseptert i nordnorske dialekter, gradvis mindre akseptert sørover langs kysten og minst akseptert på Østlandet. Dermed har oppgaven en interessant landsdelrelevant dimensjon. Samtidig viser den at bruken av ”ekstra” indirekte objekt også kan fungere som en stilmarkør fordi fenomenet blir forbundet med et stivt og konservativt skriftspråk. Oppgaven er stilsikker og virker metodologisk veloverveid. I følge veilederen er den både metodisk nyskapende, solid og gjennomført på en ”eksemplarisk måte”. Den ble belønnet med karakteren 1,8, som på nordiskfaget er en eksepsjonelt god karakter.
